# אוגוסט פון מקנזן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אוגוסט פון מקנזן

אוגוסט פון מקנזן (6 בדצמבר 1849 - 8 בנובמבר 1945) היה פלדמארשל גרמני בזמן מלחמת העולם הראשונה.

## [עריכה] חיים וקריירה מוקדמת

אוגוסט פון מקנזן נולד בסקסוניה, הוא למד חקלאות בבית ספר בהלה אבל לא הצליח לסיים את לימודיו, הוא התנדב לשירות צבאי בשנת 1869 בגדוד השני של ההוסרים, במהלך מלחמת צרפת פרוסיה הוא קודם לדרגת לויטנט (סג"ם) ועוטר בצלב הברזל, דרגה שנייה.

אחרי לימודים באוניברסיטת הלה, פון מקנזן חזר לצבא והמשיך לשרת בגדוד שלו מזמן המלחמה, הוא הצטרף למטה הכללי בשנת 1891 והתרשם עמוקות מרעיונותיו של אלפרד פון שליפן ואפילו נחשב כמועמד ללרשת אותו בתפקידו עם פרישתו, אולם בסופו של דבר הלמוט פון מולטקה קיבל את התפקיד.

## [עריכה] מלחמת העולם הראשונה

כשפרצה מלחמת העולם הראשונה פון מקנזן פיקד על הקורפוס ה-27 שהיה חלק מהארמיה השמינית תחת פיקודו של פאול פון הינדנבורג, הוא השתתף בקרב יומבינן ובקרב טננברג, לקראת סוף שנת 1914 פון מקנזן קיבל פיקוד על הארמיה התשיעית ועוטר בפור לה מריט על לחימתו בלודז' ובורשה.

עד אוקטובר 1915 פון מקנזן השתתף בקרב באזור גליציה ולקח חלק בכיבושם של פרזמיסל ולמברג.

פון מקנזן הוביל את הכוחות האוסטרו-גרמנים באוקטובר 1915 נגד צבא סרביה, הוא הצליח להביס אותם ולמחוץ כל התנגדות צבאית בסרביה.

פון מקנזן הוביל מתקפה נגד רומניה בשנת1916, עם הצלחמה מסוימת, למרות שהוא פיקד על כוח רב לאומי שהיה מורכב מעותומנים, גרמנים ובולגרים הוא נחל הצלחה בשדה הקרב.

אחרי הניצחון במערכה הרומנית, פון מקנזן עוטר במסדר הנשר השחור וקודם לדרגת פלדמארשל. הוא מונה למושל הצבאי של רומניה בשנת 1917, ופעולותו האחרונה הייתה ניסיון להשמיד את הצבא הרומני שהתחיל להתארגן מחדש, הניסיון נכשל תוך כדי אבדות כבדות לשני הצדדים.

עם סיום המלחמה פון מקנזן נפל בשבי הצבא הצרפתי שהיה מוצב בהונגריה, הוא שוחרר בנובמבר 1919.

## [עריכה] אחרי המלחמה

פון מקנזן פרש מהצבא בשנת 1920. למרות התנגדותו לרפובליקת ווימאר בתחילה הוא לא ניצל את מעמדו כדי להתנגד לה בפומבי, דבר זה השתנה בשנת 1924 שהוא התחיל להשתמש בתדמיתו כדי לתמוך בכוחות פוליטים שמרנים ומלוכנים. כמו כן הוא הצטרף לארגון וותיקי מלחמה העולם, קסדת הפלדה, והיה לאחד האחרים הפעילים ביותר של הארגון השמרני.

בבחירות לנשיאות גרמניה בשנת 1932, פון מקנזן תמך בהינדנבורג, אולם עם עלייתו של היטלר לשלטון הוא הפך להיות תומך נלהב של המשטר והתפעל מניצחונותיה הראשונים של גרמניה במלחמת העולם השנייה, במיוחד אחרי הניצחון במערכה הצרפתית, תפקידו בגרמניה הנאצית היה סימלי בלבד.

למרות התמיכה שהוא הביע במשטר הוא לא היסס למחות על רציחת של רציחתם של הגנרלים קורט פון שלייכר ופרדיננד פון ברדו בליל הסכינים הארוכות ועל מעשי הזוועה שבוצעו בפולין הכבושה, דבר זה הביע את היטלר וגבלס לחשוד בנאמנותו אבל כתוצאה ממעמדו הרם הם לא יכלו לעשות לו דבר.

פון מקנזן נשאר מונרכיסט והופיע ללוויתו של הקייזר וילהלם השני בהולנד לבוש במדים מלאים, בניגוד לרצונו של היטלר.

אוגוסט פון מקנזן נפטר בשמיני בנובמבר 1945 בגיל 95.

מקור: http://he.wikipedia.org../../../%D7%90/%D7%95/%D7%92/%D7%90%D7%95%D7%92%D7%95%D7%A1%D7%98_%D7%A4%D7%95%D7%9F_%D7%9E%D7%A7%D7%A0%D7%96%D7%9F.html

קטגוריה: גנרל פלדמרשלים גרמנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Français
- Italiano
- Polski
- Svenska
- 中文